'The Africa Prize For Engineering Innovation' yɛ abasobɔdeɛ a wɔde ma wɔn a wɔbɔ mmɔden wɔ nfidiedwuma mu wɔ Afrika Sahara Anafoɔ fam. Wɔ abasobɔdiɛ ahodoɔ a wɔde bɔ wɔn a wɔyɛ nfidiedwuma aba so wɔ Abibirem ha no nyinaa mu no, saa abasobɔdiɛ yi na ɛwɔ soro paa. Ɛbɔ Abibifoɔ a wɔde nimdeɛ foforɔ boa ma nfidiedwuma nya nkɔanim no aba so afe biara. Wɔde abosome nnwɔtwe si hɔ boa akansifoɔ no ma wosiesie wɔn ho ma akansie no.Berɛ duru so a,akansifoɔ no mu biara de n'adwuma to dwa wɔ edwabɔ no ase. Wowie a, nea odi nkunim no nya £25,000, na wɔn a wɔtɔ so mmienu,mmiɛnsa ne nnan no mu biara nso nya £10,000. 'The Royal Academy of Engineering' a ɛwɔ United States na ɛde abasobɔdiɛ yi bae wɔ Ɔbɛnem bosome mu wɔ afe 2014 mu. Firi saa berɛ yi no,dwumadie yi so aboa nnwumakuo ahodoɔ bɛboro ɔha ne mmienu (102) wɔ aman dun-nsia so. Ɛsɛ sɛ onii yɛ obi a ofiri Afrika Sahara Anafoɔ famu na ɔwɔ nimdeɛ wɔ mfididwuma ho.